Komisjoni otsus,

10. september 1999,

millega tunnistatakse põhimõtteliselt täielikuks üksikasjaliku läbivaatuse jaoks esitatud toimik, pidades silmas L 91105D (karvoon) kandmist taimekaitsevahendite turuleviimist käsitleva nõukogu direktiivi 91/414/EMÜ I lisasse

(teatavaks tehtud numbri K(1999) 2799 all)

(EMPs kohaldatav tekst)

(1999/610/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni otsusega 1999/1/EÜ, [2] eriti selle artikli 6 lõiget 3,

ning arvestades, et:

(1) direktiiviga 91/414/EMÜ (edaspidi "direktiiv") nähakse ette ühenduses lubatud, taimekaitsevahenditesse lisatavate toimeainete loetelu täiendamine;

(2) taotleja on esitanud liikmesriigi ametiasutustele toimiku toimeaine kohta, pidades silmas selle kandmist direktiivi I lisasse;

(3) Luxan BV esitas 26. märtsil 1997 Madalmaade asutustele toimiku toimeaine L91105D (karvoon) kohta;

(4) kõnealune ametiasutus edastas komisjonile toimiku täielikkust käsitleva esimese läbivaatuse tulemused, pidades silmas direktiivi II lisaga ja vähemalt ühe asjaomast toimeainet sisaldava taimekaitsevahendi puhul III lisaga ettenähtud andmete ja teabega seotud nõudeid; seejärel edastas taotleja toimiku artikli 6 lõike 2 kohaselt komisjonile ja teistele liikmesriikidele;

(5) toimeaine L91105D (karvoon) toimik edastati alalisele taimetervise komiteele 10. juunil 1999;

(6) direktiivi artikli 6 lõikega 3 nähakse ette toimiku kinnitamine ühenduse tasandil, et seda võiks käsitada direktiivi II lisaga ja vähemalt ühe asjaomast toimeainet sisaldava taimekaitsevahendi puhul III lisaga ettenähtud andmete ja teabega seotud nõuetele põhimõtteliselt vastavana;

(7) selline kinnitamine on vajalik toimiku üksikasjaliku läbivaatuse võimaldamiseks ning selleks, et liikmesriikidel oleks võimalik anda kõnealust toimeainet sisaldavate taimekaitsevahendite jaoks ajutisi lube vastavalt direktiivi artikli 8 lõikes 1 sätestatud tingimustele, eelkõige vastavalt tingimusele, mis käsitleb toimeaine ja taimekaitsevahendi üksikasjalikku hindamist direktiivi nõuete kohaselt;

(8) selline otsus ei välista, et taotlejalt võib nõuda täiendavaid andmeid või teavet, kui üksikasjaliku läbivaatuse käigus ilmneb, et see on otsuse tegemiseks vajalik;

(9) liikmesriigid ja komisjon on kokku leppinud, et Madalmaad jätkavad toimeaine L91105D (karvoon) toimiku üksikasjalikku läbivaatust;

(10) Madalmaad edastavad komisjonile läbivaatuste tulemused, kõnealuse toimeaine loetelusse kandmist või kandmata jätmist käsitlevad soovitused ning sellega seotud tingimused võimalikult kiiresti, hiljemalt ühe aasta jooksul; pärast kõnealuse hindamisaruande saamist jätkatakse üksikasjalikku läbivaatust alalise taimetervise komitee raames koos kõikide liikmesriikide ekspertidega;

(11) käesoleva otsusega ettenähtud meetmed on kooskõlas alalise taimetervise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Võttes arvesse kavandatud kasutusotstarvet, vastab järgmine toimik põhimõtteliselt direktiivi II lisaga ja vähemalt ühe asjaomast toimeainet sisaldava taimekaitsevahendi puhul III lisaga ettenähtud andmete ja teabega seotud nõuetele:

1. Toimik, mille Luxan BV esitas komisjonile ja liikmesriikidele L 91105D (karvoon) kandmiseks toimeainena direktiivi 91/414/EMÜ I lisasse ja mis on edastatud alalisele taimetervise komiteele 10. juunil 1999.

Artikkel 2

Käesolev otsus on adresseeritud liikmesriikidele.

Brüssel, 10. september 1999

Komisjoni nimel

komisjoni liige

Franz Fischler

[1] EÜT L 230, 19.8.1991, lk 1.

[2] EÜT L 21, 28.1.1999, lk 21.

--------------------------------------------------